Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต ประจำวันที่ 29 ธ.ค.59
29 ธ.ค. 2559

Daily Trading Strategy(บ่าย) – บล.ธนชาต
 
SET เคลื่อนไหวแคบ ด้วย Downside จำกัด จากเม็ดเงิน LTF หนุนต่อเนื่อง
ดัชนี SET อยู่ที่ 1,527.50 จุด +2.90 จุด +0.19% ปริมาณซื้อขาย 12,709 ลบ.
 
แนวรับ : 1,520 แนวต้าน : 1,532
 
สรุปทิศทางและแนวโน้มตลาด
SET เคลื่อนไหวแคบ จากเงิน LTF หนุนต่อเนื่อง: ขณะที่แรงขายนักลงทุนต่างชาติเริ่มแผ่วลงแล้วก่อนสิ้นปี คาด SET แกว่งตัวแคบในขาขึ้นต่อไปจนถึงสิ้นสัปดาห์ เนื่องจากเม็ดเงินจาก LTF ปีนี้ เป็นเม็ดเงินที่กระจุกตัวในกอง LTF บางกอง กดดันให้ต้องรีบซื้อหุ้นเร็วก่อนสิ้นปี (เช่น กองทุนขนาด 9 พันล้านบาท แต่มีเงินไหลเข้า 2 พันล้านบาท ในเวลาเพียง 2 สัปดาห์ ทำให้สัดส่วนเงินสดสูงเกินไป และต้องเร่งซื้อหุ้นก่อนสิ้นปี) อย่างไรก็ดี เรายังคงกังวลว่า SET มีโอกาส “ปรับฐาน” ในต้นปี 2017 ด้วย 1) แรงขายจาก LTF (จากการที่กองทุนบางกอง ขายได้น้อย ทำให้ไม่มีเงินสดรองรับการขายออกของ LTF ในต้นปีมากนัก) 2) การปรับพอร์ตการลงทุนจากการที่ SET ปรับขึ้นโดดเด่น +18% ในปีนี้เหนือกว่าตลาดส่วนใหญ่ทั่วโลก 3) Valuation ของ SET ไม่อยู่ในระดับที่ถูก ด้วย PE 15 เท่า 4) กระแสเงินลงทุนจากนักลงทุนต่างชาติมีแนวโน้มจะไหลออกต่อเนื่องในต้นปีหน้า
แนะนำ “ซื้อ” หุ้นกลุ่มค้าปลีก-สื่อ ต่อเนื่อง โดยเฉพาะ BEAUTY BJC CPALL GLOBAL MC ROBINS และ PLANB WORK ล่าสุดราคาข้าวเริ่มฟื้นตัวขึ้นมาที่ 1.1-1.2 หมื่นบาท/ตัน ราคายางและอ้อยที่ปรับขึ้น อยู่ในระดับที่สูง ขณะที่ระดับน้ำในเขื่อนเริ่มเอื้อต่อการทำนานอกฤดูในปีหน้าหนุนภาคการบริโภคฟื้นตัว
 
หุ้นที่น่าสนใจทางเทคนิค
SR “ซื้อ” ราคาหุ้นแกว่งตัวยกฐานขึ้น ตามแนวเส้นค่าเฉลี่ยระยะสัปดาห์ สอดคล้องกับเครื่องมือ ADX ชี้ขึ้นทำจุดสูงสุดใหม่ยืนยันแนวโน้ม มีโอกาสแกว่งตัวขึ้นได้ต่อเนื่อง มีแนวต้านแรกที่ 3.50 บาท ผ่านได้มีเป้าหมายถัดไปที่ 3.70 บาท
ACAP “ซื้อ” ราคาหุ้นพักตัวสร้างฐานในแนวโน้มขึ้น ไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายลดลงช่วงพักตัว สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross สนับสนุนต่อเนื่อง เป็นจังหวะซื้อเก็งกำไร มีแนวต้านแรกที่ 22.50 บาท และถัดไปที่ 22.80 บาท